Obama: Angazhimi i Amerikës ndaj lirisë së fesë duhet të jetë i patundur
Presidenti amerikan mbështet ndërtimin e një xhamie dhe një qendre kulturore myslimane pranë "kuotës zero" në Nju Jork
Presidenti Barak Obama mbështeti ndërtimin e një xhamie dhe qendre kulturore myslimane pranë vendit të sulmeve terroriste të 11 shtatorit 2001 në Nju Jork, megjithë debatin e nxehtë që po zhvillohet në vend për këtë çështje. Gjatë një darke të shtruar mbrëmë në Shtëpinë e Bardhë me rastin e Ramazanit, Presidenti Obama tha se myslimanët kanë “të drejtën të ndërtojnë objektet e tyre të lutjeve dhe qendrën e kumunitetit në një pronë private në Manhatanin e Poshtëm”. Presidenti Obama tha se angazhimi i Amerikës ndaj lirisë së fesë duhet të jetë i patundur. Ishte hera e parë që presidenti shprehte pikëpamjen e tij për propozimin kundërthënës, të kundërshtuar nga rreth 70% e amerikanëve, sipas një sondazhi të kohëve të fundit të kanalit televiziv CNN. tha zoti Obama. Republikanët iu përgjigjën menjëherë deklaratës së presidentit. Anëtari i Dhomës së Përfaqësuesve nga Nju Jorku, Pitër King, tha se “Presidenti Obama e ka gabim”. Ai tha se zbatimi i këtij plani është një veprim emocionalisht i papërshtatshëm dhe i pakujdesëshëm. Rreth 3000 njerëz u vranë kur rrëmbyes avionësh, anëtarë të al-Kaidës përplasën dy avionë udhëtarësh në kullat binjake të Qendrës Botërore të Tregtisë. Ky vend i qytetit njihet tani me emrin “kuota zero”.